ΓΡΑΠΤΗ ΕΡΩΤΗΣΗ E-0889/01

υποβολή: Juan Naranjo Escobar (PPE-DE) προς την Επιτροπή

(27 Μαρτίου 2001)

Θέμα: VΙ Πρόγραμμα πλαίσιο Ε+Α

Οι ΗΠΑ σκοπεύουν να διπλασιάσουν τις επενδύσεις τους στην επιστήμη και την τεχνολογία εντός 10 ετών, ήδη δε παράγουν το 1/3 της επιστημονικής παραγωγής του κόσμου, ενώ κατά το 1970 εκπροσωπούσαν μόνο το 17 %. Το ίδιο συμβαίνει και σε επίπεδο επιχειρήσεων: στον τομέα της βιοτεχνολογίας, οι 10 πρώτες επιχειρήσεις του κόσμου είναι αμερικανικές.

Η Επιτροπή ενέκρινε την Τετάρτη 21 Φεβρουαρίου το πρόγραμμά της για την πολιτική έρευνας κατά την περίοδο 2002-2006 με έναν προϋπολογισμό που, προστιθέμενος στον προϋπολογισμό που διατίθεται για το πυρηνικό πρόγραμμα Euratom, επιφέρει μία αύξηση της τάξης του 17 % σύμφωνα με το σημερινό πρόγραμμα. Πρέπει ναπενθυμίσουμε ότι κατά το 1999 η Ευρώπη διέθεσε το 1,8 του ΑΕΠ, ενώ οι ΗΠΑ έφθασαν στο 2,7 %.

Πιστεύει η Επιτροπή ότι αυτός ο προϋπολογισμός είναι επαρκής για τη μείωση της απόστασης με τις ΗΠΑ κατά την προσεχή τετραετία; Εάν μιλάμε για το VΙ πρόγραμμα πλαίσιο, πώς αξιολογεί η Επιτροπή τα διάφορα εθνικά προγράμματα ως μηχανισμούς για την προώθηση του διεθνικού χαρακτήρα της επιστήμης και τη μείωση του δημοσιονομικού ελλείμματος της ευρωπαϊκής έρευνας σε σχέση με εκείνη των ΗΠΑ; Πώς αξιολογεί η Επιτροπή τη σημασία που αποδίδουν στην έρευνα οι χώρες που είναιποψήφιες για ένταξη στην Ευρωπαϊκή Ένωση; Σε ποιο μέτρο μπορεί αυτό το πρόγραμμα να καλύψει τις ελλείψεις που έχει παρουσιάσει το πρόγραμμα Scrates κατά την περίοδο 1995-1999 σχετικά με την κινητικότητα των καθηγητών και σπουδαστών;

Απάντηση του κ. Busquin εξ ονόματος της Επιτροπής

(18 Ιουνίου 2001)

Όπωςπογραμμίζεται στην πρωτοβουλία Ευρωπαϊκός Χώρος της Έρευνας(1), το πρόγραμμα αντιπροσωπεύει μόνο το 5,4 % της συνολικής προσπάθειας του δημόσιου τομέα σε θέματα έρευνας και ανάπτυξης στην Ευρώπη. Στις συγκρίσεις μεταξύ της συνολικής ερευνητικής προσπάθειας στην Ευρώπη και τις Ηνωμένες Πολιτείες, πρέπει να λαμβάνονται, συνεπώς,πόψη οι πολύ μεγαλύτεροι προϋπολογισμοί που αφιερώνονται σε εθνικά ερευνητικά προγράμματα. Πρέπει, επίσης, να λαμβάνονταιπόψη οι προερχόμενες από τον ιδιωτικό τομέα επενδύσεις στην έρευνα και ανάπτυξη, όπου το χάσμα μεταξύ Ευρώπης και Ηνωμένων Πολιτειών είναι ιδιαίτερα ευρύ. Στον Ευρωπαϊκό Χώρο της Έρευναςπογραμμίζεται, επίσης η σημασία που ενέχουν τα κίνητρα για την ενθάρρυνση της έρευνας στον ιδιωτικό τομέα, συμπεριλαμβανομένων φορολογικών μέτρων. Όσον αφορά, αυτό καθαυτό, το πρόγραμμα-πλαίσιο, η Επιτροπή προτείνει να αυξήσει την αποτελεσματικότητα του κόστους του, επικεντρώνοντας τα κεφάλαια σε πιο περιορισμένο αριθμό προτεραιοτήτων που έχουν ιδιαίτερη σημασία σε ευρωπαϊκό επίπεδο. Επιπλέον, προτείνονται νέα μέσα για την εκτέλεση του προγράμματος, τα οποία έχουν σχεδιαστεί για να βελτιώσουν τη δομή της έρευνας στην Ευρώπη και να καταστήσουν ευχερέστερη τη διαχείρισή της.

Δεδομένης της σημασίας που ενέχουν τα εθνικά ερευνητικά προγράμματα για τη συνολική ερευνητική προσπάθεια στην Ευρώπη, η νέα πρόταση για το νέο πρόγραμμα πλαίσιο(2) περιλαμβάνει, για πρώτη φορά, σχετικά μέτρα. Μεταξύ αυτών συγκαταλέγονται η συγκριτική αξιολόγηση των εθνικών πολιτικών στον τομέα της έρευνας, η ενίσχυση του συντονισμού των ερευνητικών δραστηριοτήτων που διεξάγονται σε εθνικό επίπεδο καθώς και η ενθάρρυνση των κρατών μελών να καταστήσουν τις δραστηριότητες αυτές προσιτές σε ερευνητές που προέρχονται από άλλες χώρες. Προτείνεται, επίσης, η κοινοτική συμμετοχή σε εθνικά προγράμματα, δυνάμει του άρθρου 169 (πρώην άρθου 130 Λ) της συνθήκης ΕΚ.

Όσον αφορά, τη διαδικασία διερεύνησης, η έρευνα θεωρείται ως προτεραιότητα από τιςποψήφιες χώρες, στο βαθμό που συμμετέχουν ήδη πλήρως στις δραστηριότητες του προγράματος-πλαισίου. Επιπλέον, μετά το ψήφισμα του Συμβουλίου της 15ης Ιουνίου 2000(3), η Επιτροπή καθόρισε από κοινού με τιςποψήφιες χώρες μέτρα για την τόνωση και την ενίσχυση της συμμετοχής τους στον Ευρωπαϊκό Χώρο της Έρευνας. Τα μέτρα αυτά περιλαμβάνουν εκστρατείες ενημέρωσης, επιμόρφωση, αναζήτηση βοήθειας εκ μέρους εταίρων και σύμπραξη με τις πρωτοβουλίες, που αναλαμβάνονται για τη συγκριτική αξιολόγηση των εθνικών πολιτικών στον τομέα της έρευνας, και χαρτογράφηση αριστείας.

Η Επιτροπή έχει προτείνει τονπερδιπλασιασμό των πόρων που χορηγούνται στους ανθρώπινους πόρους και την κινητικότητα στην πρόταση του νέου προγράμματος πλαισίου. Βάσει αυτής της προτεραιότητας, θα ενισχυθούν οι ευκαιρίες κινητικότητας για τους μεμονωμένους ερευνητές. Αυτό θα συνοδευτεί από αυξημένη διακρατική

πρόσβαση σε σημαντικές ερευνητικές διευκολύνσεις καιποδομές, καθώς και από νέο μέσο δικτύων αριστείας με σημαντικό συστατικό στοιχείο που έχει σχεδιαστεί για την ενοποίηση ερευνητικών ομάδων στην Ευρώπη και την ενίσχυση της κινητικότητας. Μετά το ψήφισμα του Συμβουλίου της 15ης Ιουνίου 2000, το αρμόδιο για θέματα έρευνας Μέλος της Επιτροπής συγκάλεσε την ομάδα εμπειρογνωμόνωνψηλού επιπέδου, μαζί με αντιπροσώπους των κρατών μελών, με θέμα τη βελτίωση της κινητικότητας των ερευνητών, ώστε να επιβοηθηθεί η πραγματοποίηση ανάλυσης των εμποδίων που προβάλλονται στην κινητικότητα, με στόχο τηνποβολή προτάσεων εκ μέρους της Επιτροπής τον Ιούνιο του 2001.

(1) COM(2000)6 τελικό.

(2) COM(2001)94 τελικό.

(3) ΕΕ C 205 της 19.7.2000.